pl de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da da da da da de da nb da da da da da da sv nb da da da nb nb da da da da sv nb da sv da da da da da de de nb nb da da da da da da da da de da da da da da da da da da da da de da da da da da da da da da da nb en nb nb da da da da da da da da da da nb da nb da da da da da en da nb da da da da da da en nn da da da sv da da da da nb nn da nb da nn da da da sv da da nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
Jagten er til ingens overraskelse årets store Robert-vinder
I går blev de danske Robert-priser uddelt og til ingens overraskelse ledte Thomas  Vinterberg an i prisfesten med Jagten. Filmen høstede hele syv Robert-priser – blandt andet for årets danske spillefilm, årets instruktør, årets manuskript og årets hovedrolle, der gik til Mads Mikkelsen samt årets kvindelige birolle, der gik til Susse Wold.
Spies & Glistrup hev fire hjem, blandt andet Nicolas Bro for bedste mandlige birolle som Mogens Gilistrup – selvom det virker en smule underligt at den rolle er at finde blandt de birolle-nominerede. Nicolas Windeing Refns meditative og fremragende Only God Forgives blev belønnet med tre priser, blandt andet for årets score af Cliff Martinez. Herudover var der blandt andet også en Robert til superheltefilmen Antboy for årets børne- og ungdomsfilm.
Hvorfor var der ingen priser til Lars von Triers Nymphomaniac, spørger du. Det var den ikke, da Zentropa ikke har indstillet til den, da de venter til næste år, når Lars von Triers egen version på fem en halv time har haft premiere.
– Årets danske spillefilm: Jagten
– Årets børne- og ungdomsfilm: Antboy
– Årets instruktør: Thomas Vinterberg, Jagten
– Årets manuskript: Thomas Vinterberg og Tobias Lindholm, Jagten
– Årets mandlige hovedrolle: Mads Mikkelsen, Jagten
– Årets kvindelige hovedrolle: Helle Fagralid, Sorg og glæde
– Årets mandlige birolle: Nicolas Bro, Spies & Glistrup
– Årets kvindelige birolle: Susse Wold, Jagten
– Årets scenograf: Thomas Greve, Spies & Glistrup
– Årets fotograf: Larry Smith, Only God Forgives
– Årets kostumier: Manon Rasmussen, Spies & Glistrup
– Årets sminkør: Thomas Foldberg, Morten Jacobsen og Lone Bidstrup Knudsen, Spies & Glistrup
– Årets klipper: Anne Østerud og Janus Billeskov Jansen, Jagten
– Årets sounddesigner: Kristian Selin Eidnes Andersen, Only God Forgives
– Årets score: Cliff Martinez, Only God Forgives
– Årets visuelle effekter: Hummer Højmark, Rikke Gjerløv Hansen, Thomas Øehlenslager og Jeppe Nygaard Christensen, Antboy
– Årets dokumentarfilm: Drømmen om en familie
– Årets korte fiktion/animation: 2 piger en kage
– Årets lange fiktion/animation: Weekendfar
– Årets korte dokumentarfilm: Tal R: Te Virgin
– Årets amerikanske film: Gravity
– Årets ikke-amerikanske film: Adèles liv – kapitel 1 & 2
– Årets korte tv-serie: Rytteriet II
– Årets danske tv-serie: Borgen III
– Årets kvindelige hovedrolle – tv-serie: Sofia Helin, Broen II
– Årets mandlige hovedrolle – tv-serie: Kim Bodnia, Broen II
– Årets kvindelige birolle – tv-serie: Camilla Bendix, Broen II
– Årets mandlige birolle – tv-serie: Christian Tafdrup, Borgen III
– YouSee Publikumsprisen – drama: Jagten
– YouSee Publikumsprisen – komedie: Alle for to
– Årets Æres-Robert: Karen Bentzon, lineproducer
https://filmskribenten.dk/wp-content/uploads/2014/01/jagten-Mads.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-01-27 10:47:572014-01-27 10:51:27Jagten er til ingens overraskelse årets store Robert-vinder
’Kapringen’ kaprer hovedprisen ved årets Robert-uddeling
1. marts 2013/i Nyheder /af Bjarke Friis Kristensen
I aftes hyldede filmbranchen sig selv, da Danmarks Film Akademi uddelte årets Robert-priser. Det blev favoritterne Kapringen og En kongelig affære, der løb med de tunge priser, mens Forbrydelsen 3 tog sig af priserne i tv-serie-kategorierne.
Jeg er hverken videre begejstret for Tobias Lindholms sørøverfilm eller Nikolaj Arcels kostumedrama. Begge leverer bestemt gode skuespilspræstationer, men blandt andet forbliver spændingen moderat i førstnævnte, mens kærlighedsdramaet mangler nærvær og troværdighed i sidstnævnte. Bum. Men hey, tillykke og alt det der.
Kapringen fik således prisen for bedste film, bedste manuskript og bedste mandlige hovedrolle gik til Søren Malling (fortjent), mens En kongelig affære modtog priser for bedste instruktør, bedste mandlige birolle til Mikkel Boe Følsgaard og bedste kvindelige birolle til Trine Dyrholm.
Dyrholm nappede desuden også prisen for bedste kvindelige hovedrolle for sin præstation i Den skaldede frisør – mad props. En pris, hun delte med Bodil Jørgensen for Hvidsten Gruppen – en film, der også løb med publikumsprisen for bedste filmdrama.
Bedste komedie blev Susanne Biers Den skaldede frisør, der også fik publikumsprisen for bedste komedie. Den mangler jeg stadig at få set, men nu er jeg ikke så begejstret for Biers film, så jeg vil ikke stresse med det. Bedste børne- og ungdomsfilm blev You & Me Forever og Te Act of Killing blev bedste dokumentarfilm.
Ben Afflecks ’udmærkede-men-så-er-den-altså-heller-ikke-bedre’ Operation Argo fik prisen for bedste amerikanske film, og som forventet blev det Michael Hanekes forrygende Amour, der fik prisen for bedste ikke-amerikanske film. Forbrydelsen 3 løb som sagt også med en række priser, blandt andet for bedste danske tv-serie.
Bedste instruktør: Nikolaj Arcel (En kongelig affære)
Bedste manuskript: Tobias Lindholm Kapringen)
Bedste mandlige hovedrolle (film): Søren Malling (Kapringen)
Bedste mandlige birolle (film): Mikkel Boe Følsgaard (En kongelig affære)
Bedste kvindelige hovedrolle (film): Trine Dyrholm (Den skaldede frisør) og Bodil Jørgensen (Hvidsten Gruppen)
Bedste kvindelige birolle (film): Trine Dyrholm (En kongelig affære)
Bedste komedie (publikumspris): Den skaldede frisør
Bedste børne- og ungdomsfilm: You & Me Forever
Bedste børne- og ungdomsfilm (publikumspris): Max Pinlig på Roskilde
Bedste filmdrama (publikumspris): Hvidsten Gruppen
Bedste dokumentarfilm: Te Act of Killing
Bedste amerikanske film: Operation Argo
Bedste ikke-amerikanske film: Amour
Bedste danske tv-serie: Forbrydelsen 3
Bedste danske tv-serie (publikumspris): Forbrydelsen 3
Bedste mandlige hovedrolle (tv): Nikolaj Lie Kaas (Forbrydelsen 3)
Bedste mandlige birolle (tv):Olaf Johannesen (Forbrydelsen 3)
Bedste kvindelige hovedrolle (tv): Sofie Gråbøl (Forbrydelsen 3)
Bedste kvindelige birolle (tv):Birthe Neumann (Julestjerner)
Bedste udenlandske tv-serie: Homeland, sæson 2
Æresrobert 2013: Ghita Nørby
Årets Ib Tardini-pris: Ronnie Fridthjof
https://filmskribenten.dk/wp-content/uploads/2013/03/robert-uddeling.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-03-01 09:48:482013-03-01 09:48:48’Kapringen’ kaprer hovedprisen ved årets Robert-uddeling
Trier trumfede med 'Melancholia' ved årets Robert
5. februar 2012/i Nyheder /af Bjarke Friis Kristensen
Ja for helvede, Lars von Triers Melancholia er sgu en laber dommedagsfilm – bøjet i plastisk æstetik og med godt svung på Wagner-drengen, mens en deprimeret Kirsten Dunst i svulstig forening med universet giver lidt kød til husarerne. Her til aften blev den smukke undergang hyldet ved årets Robert-fest og Trier gentog således succesen som da han hev priser hjem med sin Antichrist for to år siden ved både Robert- og Bodil-festen.
Hele ti priser blev det til, bl.a. årets film, årets instruktør og årets manuskript. Dunst løb med prisen for årets bedste kvindelige hovedrolle og Charlotte Gainsbourg for årets kvindelige birolle, mens filmen endvidere høstede priser for årets scenograf, årets fotograf, årets lyddesign, årets special effects og årets klipper. Den stod dog ikke kun på dommedag – også Martins Zandvliets film Dirch fik fem priser.
Her løb Nikolaj Lie Kaas med prisen for årets mandlige hovedrolle for sin rolle som den sjus-drikkende og deprimerede kvinde-bedårer Dirch Passer, mens hans medspiller Lars Ranthe fik prisen for årets mandlige birolle som Keld. Desuden løb filmen med Robert-priser for årets sminkør, årets score og årets sang.
Nicolas Winding Refns fænomenale Drive vandt prisen for årets amerikanske film – sådan! Men sgu en ringe trøst for Oscar-showets skamløse ignorering af filmen. Årets ikke amerikanske film blev Tom Hoopers medrivende Kongens store tale og så vandt Mads Brüggers vovede og superunderholdende Ambassadøren prisen for årets lange dokumentarfilm.
– Se de nominerede og vinderne HER.
– Læs min anmeldelse af Melancholia
– Læs min anmeldelse af Dirch
– Læs min anmeldelse af Kongens store tale
– Læs min Top 10 for 2011 HER, hvor Drive indfinder sig på førstepladsen.
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2012-02-05 22:09:402012-02-05 22:09:40Trier trumfede med 'Melancholia' ved årets Robert
Årets Robert-priser var med stort R
6. februar 2011/i Events, Nyheder /af Bjarke Friis Kristensen
Den danske filmpris Robert blev søndag aften uddelt af Danmarks Film Akademi i Cirkusbygningen i København. Her blev det den barske og fængslende fængselsfilm R, som løb med de store priser. Den fik prisen både for årets film og årets mandlige hovedrolle gik til Pilou Asbæk, mens filmens to bagmænd Tobias Lindholm og Michael Noer også blev tildelt Robert-priser for årets instruktør(er) og manuskript. Herudover modtog R også priser for årets fotograf, klipper, special effects og lyddesign.
Trine Dyrholm fik en Robert for årets kvindelige hovedrolle for sin præstation i Susanne Biers Hævnen, som i januar løb med en Golden Globe for bedste ikke-engelsksprogede film og sidst på måneden bejler om en Oscar for bedste udenlandske film. Den var dog ikke nomineret til en Robert for årets film, hvilket er helt fint med mig, da jeg fandt den både for konstrueret og overfortalt.
Akademiet består af 450 medlemmer, som alle dagligt arbejder med film på den ene eller anden måde, hvorfor Robert-uddelingen også siges at være branchens pris. Årets mandlige birolle blev Peter Plauborg for Submarino, mens årets kvindelige birolle blev Bodil Jørgensen for Smukke mennesker. Årets børne-og ungdomsfilm blev Hold om mig og ikke overraskende var det Klovn Te Movie, som løb med årets publikumspris.
Årets amerikanske film blev Christopher Nolans drømmebasker Inception, foran bl.a. den ligeledes fremragende Oscar-favorit Te Social Network. Årets ikke-amerikanske film blev danske Lone Scherfigs søde, men også en anelse tamme An Education – en smule nationalisme synes at have sneget sig ind, da den var i kamp med bl.a. Michael Hanekes fantastiske Det hvide bånd og den fremragende franske Profeten. Og så fik Armadillo som forventet en Robert for årets lange dokumentarfilm.
– Find alle de nominerede og vindere hos Danmarks Film Akademi HER.
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2011-02-06 21:52:322011-02-06 21:52:32Årets Robert-priser var med stort R
Triers ”Antichrist” dominerede ved Robert-festen
8. februar 2010/i Events, Nyheder /af Bjarke Friis Kristensen
En af sidste års mest diskuterede film er Lars von Triers Antichrist. I går aftes løb filmen så med intet mindre end hele 7 Robertpriser – og blev altså i den grad topscorer ved aftenens prisuddeling.
Antichrist blev således kåret til årets film, Lars von Trier til årets instruktør og ligeledes årets manuskript. Filmens fotograf Anthony Dod Mantle fik prisen for årets fotograf, mens Anders Refn tog prisen som året klipper – og slutteligt scorede Antichrist også Robertpriser for årets lyddesign og årets special effects. Imponerende – men det er filmen sgu også!
Herudover løb Lars Mikkelsen med prisen for bedste mandlige hovedrolle og Henning Mouritzen for årets bedste mandlige birolle, begge for deres præstationer i thrilleren Headhunter. Paprika Steen modtog prisen for bedste kvindelige hovedrolle for Applaus, mens Pernille Vallentin blev kåret til årets bedste kvindelige birolle for sin rolle i Ole Bornedals revenge-vs.-hillbilly-straw-dogs-mash-up Fri os fra det onde.
Niels Malmros’ Kærestesorger fik tre priser i den mere tekniske ende, nemlig for årets kostumier, årets sminkør og årets scenografi. Tina Dickow fik to Robertpriser med sig hjem, det for årets score og årets sang til komediedramaet Oldboys, mens Superbror fik prisen for årets børne- og ungdomsfilm. Anders Matthesens publikums-succes Sorte Kugler fik, ja – publikumsprisen.
Og uden for andedammen var der priser til Op, som blev kåret til årets amerikanske film, mens Danny Boyles Slumdog Millionaire fik prisen for årets ikke-amerikanske film.
– Læs også Fjollet pris-uddeling hylder “Antichrist” og Triers troldspejl forfører og frastøder.
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2010-02-08 08:54:172010-02-08 08:54:17Triers ”Antichrist” dominerede ved Robert-festen
FØLG OS PÅ FACEBOOK
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.176) Artikel  (50) Biograf  (653) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned oktober 2022 september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme